62020TO0013_INF
Определение на Общия съд (осми състав) от 16 октомври 2020 г. — Valiante/Комисия
(Дело T‑13/20)
„Жалба за отмяна — Публична служба — Длъжностни лица — Вътрешен конкурс COM/1/AD 10/18 (AD 10) — Подаване на кандидатурата чрез формуляра, предвиден за тази цел в член 2 от приложение III към Правилника — Молба за допускане до участие със свободен текст, подадена едновременно с това до органа по назначаването — Условия за допускане — Решение на конкурсната комисия да отхвърли кандидатурата на жалбоподателя — Решение на органа по назначаването, с което се отказва да се уважи молбата на жалбоподателя да не се взема предвид едно от предвидените в обявлението за конкурса условия за допускане до участие — Оспорване на решението на органа по назначаването, а не това на конкурсната комисия — Правен интерес — Недопустимост“
1.
Жалби на длъжностните лица — Решение на конкурсна комисия — Предварително обжалване по административен ред — Жалба, подадена по административен ред до органа по назначаването срещу отказа му да остави без приложение едно от предвидените в обявлението за конкурса условия — Липса на жалба срещу решението на конкурсната комисия да отхвърли кандидатурата на жалбоподателя — Недопустимост
(член 270 ДФЕС; член 90, параграф 2 и член 91, параграф 2 от Правилника за длъжностните лица)
(вж. т. 31—36)
2.
Жалби на длъжностните лица — Предварително обжалване по административен ред — Срокове — Преклудиране — Извинима грешка — Понятие — Длъжностно лице с опит, което се е объркало относно способите за оспорване на решението на конкурсна комисия — Изключване
(членове 90 и 91 от Правилника за длъжностните лица)
(вж. т. 40—44)
Предмет
Искане на основание член 270 ДФЕС за отмяна на решението на Комисията от 14 март 2019 г., с което органът по назначаването в тази институция отхвърля молбата на жалбоподателя да бъде допуснат до участие във вътрешен конкурс COM/1/AD 10/18 (AD 10), по съображение че не отговаря на предвиденото в обявлението за този конкурс условие да притежава степен AD 8
Диспозитив
1)
Отхвърля жалбата като недопустима.
2)
Осъжда г‑н Diego Valiante да заплати съдебните разноски.